รองนายกรัฐมนตรีติดตามการปฏิบัติราชการกลุ่มภาคใต้ฝั่งอันดามัน
ภาพจาก ปชส.ภูเก็ต,พล.ร.อ.ณรงค์ พิพัฒนาศัย รองนายกรัฐมนตรีและคณะ ลงพื้นที่ติดตามการปฏิบัติราชการกลุ่ม 5 จังหวัดภาคใต้ฝั่งอันดามัน และติดตามโครงการแก้ไขปัญหาความเดือดร้อนของประชาชน หลังมีการของบสนับสนุนไปเมื่อปี 59,เมื่อวันที่ 6 ธ.ค. ห้องประชุมชั้น 2 อาคารคอซิมบี้ ศาลากลางจังหวัดภูเก็ต พล.ร.อ.ณรงค์ พิพัฒนาศัย รองนายกรัฐมนตรีและคณะมอบนโยบายในการกำกับติดตามการปฏิบัติราชการในภูมิภาคเขตพื้นที่ราชการที่ 7 กลุ่มภาคใต้ฝั่งอันดามัน โดยมี ผวจ.และรอง ผวจ.-ปลัดจังหวัด หัวหน้าส่วนราชการและตัวแทนภาคเอกชนของแต่ละจังหวัด ประกอบด้วย จังหวัดภูเก็ต พังงา ระนอง กระบี่และตรังเข้าร่วม ทั้งนี้ให้แต่ละจังหวัดนำเสนอข้อมูลจังหวัด ปัญหาความต้องการผลการดำเนินงานในปีงบประมาณที่ผ่านมา รวมทั้งแผนงานโครงการที่จะขอรับการสนับสนุนงบประมาณในปี 60 เพิ่มเติม ,พล.ร.อ.ณรงค์ กล่าวมอบนโยบายต่อที่ประชุมว่า รัฐบาลโดย พล.อ.ประยุทธ์ จันทร์โอชา นายกรัฐมนตรีมีนโยบายสำคัญในการพัฒนาประเทศไทยก้าวสู่ Thailand 4.0 และน้อมนำพระราชดํารัส เรื่อง ระเบิดจากข้างใน เป็นหลักในการทำงาน โดยสร้างความเข้มแข็งให้กับชุมชน เพื่อพร้อมรับการพัฒนาและไม่ทิ้งใครไว้ด้านหลัง สร้างความมั่นคง มั่งคั่งและยั่งยืนให้แก่ประชาชน โดยเน้นใช้พื้นที่เป็นฐานในการพัฒนา รวมทั้งได้มอบนโยบายให้แต่ละจังหวัดค้นหาศักยภาพ จุดแข็งและจุดร่วม ตลอดจนหาความร่วมมือระหว่างกัน เพื่อเพิ่มขีดความสามารถในการพัฒนาเศรษฐกิจฐานราก ขนาดกลางและขนาดใหญ่ เพื่อพัฒนาสู่การเป็น Thailand 4.0 ,ตลอดจนเน้นย้ำให้แต่ละจังหวัดวางแผนการจัดทำแผนงานโครงการ เพื่อขอรับการสนับสนุนงบประมาณในปีงบประมาณ 60 ซึ่งในส่วนของตนนั้นมีงบประมาณฉุกเฉินที่สามารถอนุมัติได้ในกรณีที่เป็นโครงการสำคัญเร่งด่วนจำนวน 50 ล้านบาท จังหวัดละ 10 ล้านบาท เพื่อจัดทำโครงการเร่งด่วน และที่สำคัญในการเสนอของบประมาณนั้นควรจะมีความพร้อม เพื่อจะได้ไม่เกิดปัญหา เนื่องจากที่ผ่านมาพบว่า เมื่อมีการอนุมัติงบประมาณไปแล้วไม่สามารถทำได้ เพราะขาดความพร้อมหรือบางครั้งต้องได้รับความเห็นชอบจากหน่วยงานอื่นก่อน ดังนั้นเพื่อไม่ให้เกิดความผิดพลาดก็ควรจะมีการขออนุญาตก่อน รวมทั้งจะต้องจัดทำโครงการสำรองไว้ด้วย,รองนายกรัฐมนตรี กล่าวต่อว่า อย่างไรก็ตาม การลงพื้นที่จังหวัดภูเก็ตในครั้งนี้ เพื่อติดตามการปฏิบัติราชการตามนโยบายของรัฐบาล ในพื้นที่กลุ่มจังหวัดอันดามัน 5 จังหวัด ว่า มีปัญหาสำคัญเร่งด่วนที่จะต้องรีบแก้ไข หรือมีปัญหาใดที่ได้รับการแก้ไขไปแล้ว ซึ่งภาพรวมแต่ละจังหวัดจะมีปัญหาที่คล้ายๆ กัน คือ ปัญหาด้านโครงสร้างพื้นฐาน ปัญหาสิ่งอำนวยความสะดวก และปัญหาความสงบเรียบร้อย ซึ่งล้วนเป็นปัญหาที่จะต้องเร่งแก้ไข และทางรัฐบาลพร้อมที่จะเข้ามาดูแล รวมทั้งติดตามปัญหาการร้องเรียนผ่านศูนย์ดำรงธรรม ซึ่งพบว่าปีนี้มีจำนวนเรื่องร้องเรียนเพิ่มมากขึ้น และจากการที่รัฐบาลได้สั่งการให้มีการจัดตั้งศูนย์ดำรงธรรมขึ้น ณ ที่ว่าการอำเภอทุกแห่ง พบว่ามีการจัดตั้งเสร็จเรียบร้อยแล้ว นอกจากนี้ยังได้มีการติดตามความคืบหน้าโครงการแก้ไขปัญหาความเดือดร้อนของประชาชน ที่ได้มีการขอรับการสนับสนุนโครงการไปเมื่อปี 59 และโครงการที่จะขอรับการสนับสนุนงบประมาณใหม่ในปี 60 ซึ่งพบว่า ในหลายจังหวัดเมื่อได้รับการจัดสรรงบประมาณไปแล้ว ไม่สามารถดำเนินการได้ เนื่องจากติดขัดเรื่องการขอใช้พื้นที่จากต่างหน่วยงาน จึงได้มอบนโยบายไปว่า ในการของบประมาณครั้งต่อไป จะต้องขออนุญาตใช้พื้นที่ให้เรียบร้อยก่อน และให้เสนอโครงการสำรองร่วมไปด้วย เพื่อจะได้สามารถดำเนินการได้อย่างต่อเนื่อง กรณีที่หากโครงการแรกมีปัญหาไม่สามารถดำเนินการได้ ,พล.ร.อ.ณรงค์ กล่าวด้วยว่า นอกจากติดตามความคืบหน้าของโครงการที่จัดสรรงบประมาณไปแล้ว และการนำเสนอเพื่อของบประมาณในปี 60 ของกลุ่มจังหวัด ซึ่งมีงบประมาณก้อนใหญ่จำนวน 5,000 ล้านบาท เนื่องจากต้องการให้เร่งเสนองบประมาณโดยเร็ว แต่เน้นย้ำว่า โครงการที่นำเสนอเข้ามานั้นจะต้องมีความพร้อมและจะต้องจัดลำดับความสำคัญเร่งด่วนเป็นโครงการที่สามารถแก้ไขปัญหาความเดือดร้อนให้แก่ประชาชน หรือเป็นโครงการที่ทำแล้วประชาชนและนักท่องเที่ยวได้ประโยชน์มากที่สุด จึงอยากให้ทั้ง 5 จังหวัดได้มีการหารือร่วมกัน โดยควรจะดึงภาคเอกชนเข้ามามีส่วนร่วมด้วย เพราะมีเวลาค่อนข้างจำกัด ดังนั้นทุกจังหวัดจะต้องเร่งดำเนินการ ให้แล้วเสร็จโดยเร็ว.
พล.ร.อ.ณรงค์ พิพัฒนาศัย รองนายกรัฐมนตรีและคณะ ลงพื้นที่ติดตามการปฏิบัติราชการกลุ่ม 5 จังหวัดภาคใต้ฝั่งอันดามัน และติดตามโครงการแก้ไขปัญหาความเดือดร้อนของประชาชน หลังมีการของบสนับสนุนไปเมื่อปี 59
ณรงค์ พิพัฒนาศัย,รองนายกรัฐมนตรี,ภาคใต้ฝั่งอันดามัน,ภูเก็ต,ลงพื้นที่